text: https://blitz.bg/obshtestvo/vazhno-lilyana-pavlova-sobshchi-kolko-shche-prodlzhi-snezhnata-blokada_news477563.html Blitz.bg
  Към момента единствено област Добрич остава с по-сложен достъп, каза регионалният министър в оставка
  07 Ян. 2017, 20:21
  Според прогнозните данни, с които разполагат от сряда обаче по думите на Павлова, ни чака отново това, което имахме в изминалите дни. "От сряда очакваме наново застудяване и леден фронт към Балканите, така че ще имаме готовност и мобилизация от сряда наново да направим и превантивното затваряне на пътища – там, където очакваме застудяване, заледяване или силно снегонавяване", обясни Палова.
  Днес в късния следобед, след намаляване на вятъра и снеговалежите, са успели да отворят някой от основните пътни артерии към Варна, Търговище, Разград, Силистра, Русе, включително АМ "Хемус" в участъка Шумен - Варна, както и АМ "Тракия" в участъка Карнобат до Бургас. "Въпреки всичко ситуацията остава сложна. В по-голямата част от страната все още има сериозни снегонавявания, образуващи на места 1-2 метра", каза Палова и отново апелира особено за по-критичните зони и области, ако не се налага, да не се пътува.
  Специален апел на властите за всички, които пътуват по автомагистралите, е да се пътува в рамките на ограниченията - на места до 60 км/ч.
  По-рано днес от БСП казаха, че месец преди изборите природните явления се превръщат в предизборно оръжие за управляващите. "Единствените, които използват тази тежка ситуация на гърба на хората, които са в нелеко състояние, са именно тези, които обвиняват.
  "Лъжецът вика, дръжте лъжеца. Мога да кажа, че това е проява на политическа немощ", така Павлова коментира тази позиция.